CELEX: 62009TA0246
Language: el
Date: 2012-06-13 00:00:00
Title: Υπόθεση T-246/09: Απόφαση του Γενικού Δικαστηρίου της 13ης Ιουνίου 2012 — Insula κατά Επιτροπής (Ρήτρα διαιτησίας — Συμβάσεις χρηματοδοτήσεως προγραμμάτων έρευνας και αναπτύξεως — Συμβάσεις MEDIS και Dias.Net — Απουσία δικαιολογητικών και ασυμβατότητα μέρους των δηλωθεισών εξόδων με τους όρους των συμβάσεων — Παρακράτηση ποσού προοριζομένου για άλλον αντισυμβαλλόμενο — Επιστροφή των καταβληθέντων ποσών — Μερικώς απαράδεκτο της αγωγής — Ανταγωγή της Επιτροπής — Μερική κατάργηση της δίκης όσον αφορά την ανταγωγή)

21.7.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 217/16
            
         Απόφαση του Γενικού Δικαστηρίου της 13ης Ιουνίου 2012 — Insula κατά Επιτροπής
   (Υπόθεση T-246/09) (1)
   
   (Ρήτρα διαιτησίας - Συμβάσεις χρηματοδοτήσεως προγραμμάτων έρευνας και αναπτύξεως - Συμβάσεις MEDIS και Dias.Net - Απουσία δικαιολογητικών και ασυμβατότητα μέρους των δηλωθεισών εξόδων με τους όρους των συμβάσεων - Παρακράτηση ποσού προοριζομένου για άλλον αντισυμβαλλόμενο - Επιστροφή των καταβληθέντων ποσών - Μερικώς απαράδεκτο της αγωγής - Ανταγωγή της Επιτροπής - Μερική κατάργηση της δίκης όσον αφορά την ανταγωγή)
   2012/C 217/33
   Γλώσσα διαδικασίας: η γαλλική
   
      Διάδικοι
   
   
      Ενάγον: Conseil scientifique international pour le développement des îles (Insula) (Παρίσι, Γαλλία) (εκπρόσωποι: P. Marsal και J.-D. Simonet, δικηγόροι)
   
      Εναγομένη: Ευρωπαϊκή Επιτροπή (εκπρόσωποι: αρχικώς A.-M. Rouchaud-Joët και F. Mirza, στη συνέχεια A.-M Rouchaud-Joët και D. Calciu, επικουρούμενοι από τους L. Defalque και S. Woog, δικηγόρους)
   
      Αντικείμενο
   
   Αίτημα, αφενός να αναγνωριστεί ότι είναι αβάσιμη η αξίωση της Επιτροπής περί επιστροφής ποσού 189 241,64 ευρώ και, αφετέρου, να υποχρεωθεί η Επιτροπή να εκδώσει «πιστωτικό σημείωμα» για το ποσό αυτό και, τέλος, να υποχρεωθεί η Επιτροπή να καταβάλει, αποζημίωση ύψους, κυρίως, 212 597 ευρώ και, επικουρικώς, 230 025 ευρώ.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Απορρίπτει την αγωγή του Conseil scientifique international pour le développement des îles (Insula).
            
         
               2)
            
            
               Καταργείται η δίκη επί των αιτημάτων της ανταγωγής της Επιτροπής καθόσον με αυτά ζητείται να υποχρεωθεί το Insula στην καταβολή του κύριου ποσού πλέον τόκων που οφείλεται στο πλαίσιο της συμβάσεως Dias.Net.
            
         
               3)
            
            
               Καταδικάζει το Insula να καταβάλει στην Επιτροπή το κύριο ποσό των 157 983,11 ευρώ, πλέον τόκων υπερημερίας με ετήσιο επιτόκιο 2,75 % από τις 16 Μαΐου 2009 και έως την πλήρη εξόφληση του εν λόγω κύριου ποσού.
            
         
               4)
            
            
               Το Insula φέρει τα δικαστικά έξοδά του καθώς και τα έξοδα στα οποία υποβλήθηκε η Επιτροπή, συμπεριλαμβανομένων των εξόδων της διαδικασίας ασφαλιστικών μέτρων.
            
         
      (1)  ΕΕ C 193 της 15.8.2009.